b'\n_START_ARTICLE_\nTulilordi\n_START_SECTION_\nHistoria\n_START_PARAGRAPH_\nPyreus Kril toimi avaruusalus Tienavaajalla upseerina, kun h\xc3\xa4nen yst\xc3\xa4v\xc3\xa4ns\xc3\xa4 ja p\xc3\xa4\xc3\xa4llikk\xc3\xb6ns\xc3\xa4 Gabriel Lan kaapattiin siirtos\xc3\xa4teell\xc3\xa4. Kril vannoi l\xc3\xb6yt\xc3\xa4v\xc3\xa4ns\xc3\xa4 yst\xc3\xa4v\xc3\xa4ns\xc3\xa4 ja l\xc3\xa4hti j\xc3\xa4jitt\xc3\xa4m\xc3\xa4\xc3\xa4n s\xc3\xa4dett\xc3\xa4, joka oli per\xc3\xa4isin Galactuksen aluksesta. Galactus etsi uutta apulaista h\xc3\xa4net pett\xc3\xa4neen Hopeasurffarin tilalle, ja Gabriel Lan vaikutti kyvykk\xc3\xa4lt\xc3\xa4 kandidaatilta._NEWLINE_Galactus teki Lanista supervoimakkaan Ilmak\xc3\xa4velij\xc3\xa4n, joka palveli h\xc3\xa4nt\xc3\xa4 uskollisesti. Kun voimakas avaruusrotu Ovoidit hy\xc3\xb6kk\xc3\xa4siv\xc3\xa4t Galactuksen kimppuun, kuoli Ilmak\xc3\xa4velij\xc3\xa4 k\xc3\xa4ydyss\xc3\xa4 taistelussa puolustaessaan is\xc3\xa4nt\xc3\xa4\xc3\xa4ns\xc3\xa4. _NEWLINE_Galactus siirsi Lanin hiipuvat elinvoiman robottiin, mutta se ei kuitenkaan mielytt\xc3\xa4nyt Galactusta. H\xc3\xa4n l\xc3\xa4hetti robotin maapallolle kutsumaan Hopeasurffaria takaisin palvelukseen, mutta Hopeasurffari kielt\xc3\xa4ytyi ja tuhosi taistelussa Ilmak\xc3\xa4velij\xc3\xa4n robotin. Koko t\xc3\xa4m\xc3\xa4n ajan Kril oli seurannut Galactusta._NEWLINE_Kril ei kuitenkaan tiennyt miten h\xc3\xa4nen yst\xc3\xa4v\xc3\xa4lleen oli k\xc3\xa4ynyt vaan siirsi itsens\xc3\xa4 rohkeasti Galactuksen alukseen ja pyysi Gabriel Lanin vapauttamista. Krilin p\xc3\xa4\xc3\xa4tt\xc3\xa4v\xc3\xa4isyys teki Galactukseen vaikutuksen ja lupasi kertoa Lanin kohtalon, jos Kril suostuisi h\xc3\xa4nen uudeksi apulaisekseen. Kril suostui tarjoukseen, ja niin h\xc3\xa4nest\xc3\xa4 tuli Tulilordi._NEWLINE_Tulilordi joutui suorittamaan teht\xc3\xa4v\xc3\xa4\xc3\xa4 maapallolle, miss\xc3\xa4 h\xc3\xa4n tapasi Thorin, ukkosen jumalan. Thor tarjosi Odinin luomaa Tuhoajaa vastalahjaksi Tulilordin vapauttamisesta. _NEWLINE_Tulilordi j\xc3\xa4i maapallolle, vaikka h\xc3\xa4nen ei ollut pakko. T\xc3\xa4m\xc3\xa4 johtui siit\xc3\xa4, ett\xc3\xa4 kerrottuaan Krilille Lanin kohtalon, Galactus vaivitti tiedon t\xc3\xa4m\xc3\xa4n alitajuntaan. Nyt Tulilordi tunsi alitajuista vetoa maahan, jossa tutustui Kostajiin yst\xc3\xa4vystyen Herkuleksen kanssa ja taistellen H\xc3\xa4m\xc3\xa4h\xc3\xa4kkimiest\xc3\xa4 vastaan (Tulilordin lempiruoka on maapallolla valmistetut pizzat ja onnistui aiheuttamaan k\xc3\xa4rh\xc3\xa4m\xc3\xa4\xc3\xa4 paikallisessa pizzeriassa saaden n\xc3\xa4in H\xc3\xa4m\xc3\xa4h\xc3\xa4kkimiehen kimppuunsa). My\xc3\xb6hemmin l\xc3\xb6ydetty\xc3\xa4\xc3\xa4n Ilmak\xc3\xa4velij\xc3\xa4n robotin j\xc3\xa4\xc3\xa4nn\xc3\xb6kset h\xc3\xa4n vei ne avaruuteen ja hautasi er\xc3\xa4\xc3\xa4lle asteroidille. _NEWLINE_My\xc3\xb6hemmin Tulilordi palasi kotiplaneetalleen Xandarille vain l\xc3\xb6yt\xc3\xa4\xc3\xa4kseen sen tuhottuna. Avaruusroisto Nebula oli tuhonnut Xandarin ja Tulilordi on vannonut h\xc3\xa4nelle kostoa teostaan.\n_START_SECTION_\nVoimat ja varusteet\n_START_PARAGRAPH_\nKoska Tulilordin fysiologia ja aineenvaihdunta on t\xc3\xa4ysin erilaista ihmiseen verrattuna, on h\xc3\xa4n my\xc3\xb6s tavallista ihmist\xc3\xa4 huomattavasti voimakkaampi. Mik\xc3\xa4li Tulilordi kanavoi kosmisen voimansa fyysisiin tekoihin kykenee h\xc3\xa4n nostamaan yli 50 tonnia. _NEWLINE_Tulilordin todellinen voima onkin h\xc3\xa4nen kykyns\xc3\xa4 kanavoida ja hallita kosmista voimaa t\xc3\xa4htitulen muodossa. H\xc3\xa4nen vanha kehonsa adjustoitui sis\xc3\xa4lt\xc3\xa4m\xc3\xa4\xc3\xa4n valtavia energiam\xc3\xa4\xc3\xa4ri\xc3\xa4 ja siksi Tulilordi onkin k\xc3\xa4yt\xc3\xa4nn\xc3\xb6ss\xc3\xa4 el\xc3\xa4v\xc3\xa4 pienoist\xc3\xa4hti. _NEWLINE_H\xc3\xa4ness\xc3\xa4 on kaikki s\xc3\xa4hk\xc3\xb6magneettisen spektrin ominaisuudet mit\xc3\xa4 oikeissa t\xc3\xa4hdiss\xc3\xa4kin on; l\xc3\xa4mp\xc3\xb6, valo, painovoima, radioaallot etc. Maksimaalinen energiam\xc3\xa4\xc3\xa4r\xc3\xa4 jonka h\xc3\xa4n voi kerralla tuottaa m\xc3\xa4\xc3\xa4r\xc3\xa4ytyy h\xc3\xa4nen massansa mukaan. Kun h\xc3\xa4nen kehonsa kaikki atomit fuusioituvat on energiam\xc3\xa4\xc3\xa4r\xc3\xa4 h\xc3\xa4nen kehossaan samaa mittaluokaa kuin mit\xc3\xa4 t\xc3\xa4hden uloimmassa kerroksessa. Pienimm\xc3\xa4ll\xc3\xa4kin energiam\xc3\xa4\xc3\xa4r\xc3\xa4ll\xc3\xa4 Tulilordi voi polttaa tiens\xc3\xa4 l\xc3\xa4pi mink\xc3\xa4 tahansa maapallolta l\xc3\xb6ydett\xc3\xa4v\xc3\xa4n materiaalin (lukuun ottamatta adamantiumia). _NEWLINE_Tulilordi voi ampua ja hallita liekki\xc3\xa4\xc3\xa4n suvereenisti. Liekkins\xc3\xa4 avulla Tulilordi voi my\xc3\xb6s lent\xc3\xa4\xc3\xa4 liki valonnopeudella. Tulilordi voi jopa matkustaa hyperavaruudessa ilman ett\xc3\xa4 siit\xc3\xa4 on h\xc3\xa4nelle vahinkoa. T\xc3\xa4htien painovoima kenttien avulla Tulilordi vastaavasti hiljent\xc3\xa4\xc3\xa4 vauhtiaan. _NEWLINE_Vaikka Tulilordilla onkin kiinte\xc3\xa4 fyysinen keho, h\xc3\xa4n on k\xc3\xa4yt\xc3\xa4nn\xc3\xb6ss\xc3\xa4 haavoittumaton fyysisille vaurioille. Tulilordin kehon kuumuus tuhoaa kaikenlaiset ammukset tai ohjukset ennen kuin ne edes koskettavat h\xc3\xa4nt\xc3\xa4. Tulilordi on immuuni sairauksille, ik\xc3\xa4\xc3\xa4ntymiselle ja v\xc3\xa4symiselle (maitohappoa ei siis erity). _NEWLINE_H\xc3\xa4nen ei my\xc3\xb6sk\xc3\xa4\xc3\xa4n tarvitse en\xc3\xa4\xc3\xa4 sy\xc3\xb6d\xc3\xa4 koska h\xc3\xa4nen kehossaan tapahtuva jatkuva fuusioreaktio tuottaa h\xc3\xa4nelle elinvoimaa. Tulilordin ei my\xc3\xb6sk\xc3\xa4\xc3\xa4n tarvitse hengitt\xc3\xa4\xc3\xa4 ilmaa ja siksi h\xc3\xa4n p\xc3\xa4rj\xc3\xa4\xc3\xa4 loputtomiin avaruuden karkeissa oloissa. _NEWLINE_Tulilordi kantaa mukanaan noin 166 senttimetrin mittaista sauvaa, jonka molemmat p\xc3\xa4\xc3\xa4t ovat jatkuvasti tulessa. Tulilordi k\xc3\xa4ytt\xc3\xa4\xc3\xa4 sauvaansa l\xc3\xa4hitaisteluaseena ja navigoimisv\xc3\xa4lineen\xc3\xa4. H\xc3\xa4n suosii energiansa projektoimista sauvansa kautta mieluummin kuin kehostaan.\n_START_SECTION_\nRajoitukset\n_START_PARAGRAPH_\nTulilordin suurin rajoitus ovat h\xc3\xa4nen aivonsa jotka ovat edelleen normaalit. H\xc3\xa4n tarvitsee siksi esimerkiksi unta. T\xc3\xa4st\xc3\xa4 syyst\xc3\xa4 voimakas \xc3\xa4killinen isku voi tainnuttaa h\xc3\xa4net, mutta vain purkamalla h\xc3\xa4net molekyylitasolle asti voi Tulilordin tappaa.'